作者：魏了翁
词牌/韵律：洞庭春色・沁园春

paragraphs: 安石声名，买臣富贵，我不敢知。
谩扬州泛泛，浮湛随水，阊门轨轨，开阖从时。
满目浮荣何与我，只赢得一场闲是非。
诚知此，问不归何待，不饮胡为。
岩松涧篁易老，应只能、采菽烹葵。
看风沙漠漠，未清紫逻，烟云冉冉，时露晴晖。
谁唤当年刘越石，为携取胡笳乘月吹。
吾无用，但寤言独宿，奋不能飞。